ફિલ્મમેકર ઇમ્તિયાઝ અલી ‘જબ વી મેટ'ની સીક્વલ માટે શાહિદ કપૂરની સાથે કામ કરશે એવી અફવા હતી. જોકે, હવે ઇમ્તિયાઝે જણાવ્યું હતું કે, સીક્વલ માટેની કામગીરી ચાલી રહી છે, પરંતુ અત્યારની ક્ષણે કશું જ કોંક્રીટ કહી શકાય નહીં. ઇમ્તિયાઝે કહ્યું હતું કે, શાહિદ અને હું એક ફિલ્મ માટે સાથે કામ કરવા માગતા હતા. અમને આશા છે કે, અમે કરી શકીશું. જોકે, બધું જ ફાઇનલ થયા પછી જ આ બધી બાબતોની જાહેરાત કરવામાં આવશે. એટલા માટે જ અમે કંઈ પણ જાહેર કરતા નથી. એમાં કોઈ સીક્રેટ નથી.